છતાં મૌનની ભાષા કેવી હોય છે એની એક વાત કરુ. થોડાં વખત પહેલાં વાંચવામાં આવ્યું હતું. નેટજગતનો વ્યાપ હવે એટલો બહોળો થઈ ગયો છે કે ક્યાં વાચ્યું હતું તે પણ યાદ કરવું પડે છે! ખૂબ જાણીતી વાત છે કદાચ તમે સૌ પણ જાણતા હશો. મિત્રો, વાત એમ હતી કે, એક નવજાત બાળકને કોઈકે જંગલમાં ફેંકી દીધું. મૂંગા કૂતરાએ તે જોયું કે તરત જ બાળક પાસે જઈ તેની આસપાસ જાણે રક્ષણનું કવચ કરી શાંતિપૂર્વક બેસી ગયું. બે–ત્રણ દિવસ પછી માનવીનો પગરવ સંભળાતા કૂતરાએ તરત જ ભસવાનું શરુ કર્યું. એટલું જ નહિ એ માણસનું વસ્ત્ર ખેંચી બાળક તરફ ખેંચી ગયું. સદભાગ્યે તે વ્યક્તિ એક સંતાનવિહોણી સ્ત્રી હતી.બાળકને ઘેર લઈ આવી,નવડાવી ધોવડાવી,કપડાં પહેરાવી,દૂધ પીવડાવ્યું. કૂતરો આ બધું જોઈ રહ્યો હતો. ત્યાં જ બેસી રહ્યો. જરા યે ન ખસ્યો. છેવટે એ સ્ત્રીએ ખુશી ખુશી બંનેને ઘરમાં જ રાખ્યાં, કદાચ કાયદેસર દત્તક લીધા. કેવી હ્રદયસ્પર્શી ઘટના!